
Definitio  et  determinatio. 


JL  uberculosis  illa  sanguinis  est  dyscrasia,  quae  tuberculo¬ 
rum  etFonnationem  in  variis  organismi  animalis  regionibus 
producere  valet.  Differt  tuberculosis  a  tuberculo  ipso,  quod  hoc 
illius  productum  sit,  data  quadam  occasione  apta  e  sanguine 
dyscrasico  in  hoc  aliove  organo  depositum.  Absque  erasi 
sanguinis  tuberculosa  nulla  tuberculorum  contingit  depositio. 
Ast  necessarium  non  est,  ut  dyscrasia  nostra  praesente 
semper  localisatio  fiat;  illa  nempe  aptis  circumstantiis  acce¬ 
dentibus  haud  raro  innocens  dissipatur.  Depositione  facta, 
dyscrasia  tuberculosa  vel  in  normalem  abit  sanguinis  mis- 
celam  vel  eadem  manet  et  continuo  nova  tubercula  gignit, 
vel  paulisper  quiescens  novos  expectat  impulsus  futurae 
localisationis. 


lVISlOi 


Tuberculosis,  qua  dyscrasia  sanguinis  in  universo  or¬ 
ganismo  circulantis  nullam  quidem  admittit  divisionem;  ast 
tuberculum ,  pseudoplasma  nempe  sui  generis  vasis  et 
nervis  carens,  quoad  characteres  suos  aetiologicos  et  phy¬ 
sicales  in  duplicem  abit  speciem,  idque  in  tuberculum  mi¬ 
liare  vel  granulalmn  et  in  tuberculum  infiltralum . 

Tubercula  granulata  oriuntur  in  interstitiis  vesicula¬ 
rum  pulmonium  qua  secretum  ex  hyperaemia  praesente,  ple¬ 
rumque  numerosissima  integrum  adimplent  pulmonem  et 
saepius  decursum  celebrant  acutum  quam  chronicum. 

Tubercula  infiltratae  contra  efformantur  qua  exsudatum 
in  vesiculis  pulmonum  et  siringibus  sub  vera  sanguinis 
stasi  v.  g.  pneumonia.  Haece  tuberculorum  species  lobulos 
tantum  vel  lobos,  praesertim  apices  pulmonum  pro  sua  eli— 

git  sede,  rarissime  in  integro  diradiatur  pulmone ,  et  per¬ 
saepe  chronice  incedit* 

Character  anatomicus» 

Sub  lustratione  cadaverum  tuberculosi  trucidatorum 
varia  reperimur  resultata,  prout  tubercula  adhuc  sint 
cruda,  emollita,  aut  usque  ad  cavernas  exulcerata. 

In  stadio  cruditatis  tubercula  granulata  et  infiltrata 
sistunt  corpuscula  duriuscula,  pellucida,  magnitudinis  milii 
usque  canabis,  priora,  coloris  sunt  cinerei  5  posteriora,  quae 
usque  ad  magnitudinem  ovi  columbini  et  ultra  increscere  pos¬ 
sunt,  flavicantia  adparent.  Priora  consuetim  in  acerviis  sunt 
congregata  et  copiosa,  posteriora  plerumque  solitaria  obser¬ 
vantur.  Illa  cum  textu  cellulari,  in  quo  denitescunt,  ope  fila¬ 
mentorum  tenuium  cohaerent;  haec  capsulis  quasi  inclusa  vi¬ 
dentur  multo  densioribus,  quam  parenchyma  ipsum  adparet. 

In  stadio  emollitionis  prout  emmoliitio  vel  incipit  vel 
jam  ulterius  est  progressa,  aut  in  centro  tantum  pseudo- 
plasmatis  nostri  massam  molliusculam,  viscidam,  griseo-al- 
bicantem,  rarius  flavescentem,  cultro  anatomico  levissima  in¬ 
tentione  removendam ,  aut  integrum  jam  tuberculum  emolli¬ 
tum  materiem  sistit  aequabilem,  ad  pultis  instar  apparentem, 
semper  albo-griseam,  caseosam,  in  capsula  parietibus  glabris 
quidquam  duriusculis  f v  0  m  i  c  a J  inclusam. 

Si  in  stadio  tertio  massa  tuberculosa  vomicarum  ex 
pultacea  in  fluidum  lacti  simile  processu  quodam  chemico 
nobis  usquedum  ignoto  mutatur,  parietes  cavi  sui  arrodit, 
textum  et  parenchyma  vicinum  destruens,  imo  siringes  et 
bronchos  majores  corrumpit,  vomica  in  cavernam  muta¬ 
tur.  Tali  pacto  saepe  fit,  ut  unica  caverna  ex  multis  vo¬ 
micis  praeexistentibus  oriatur.  Parietes  cavernae  cujusvis 
indurati  adparent  fere  cartilaginei  ,  in  interna  facie  glabri 
internae  arteriarum  superficiei  ad  instar.  Sed  in  cavernis 
ligamenta  sub  forma  trabecularum  filiformium  ab  una  pariete 
ad  alteram  varia  directione  decurrunt,  nilque  aliud  sunt, 
nisi  ateriae  parenchymatis  pulmonum  obliteratae.  Non  raro 
etiam  licet  in  parietibus  cavernarum  terminationes  broncho¬ 
rum  observare  destructorum.  Priori  momento ,  obliteratione 


7 


nempe  arteriarum  fit,  ut  cicatrisatione  nondum  perfecte 
absoluta,  pus  acre  parietes  destruat,  et  pneumorrhagiae  sae¬ 
pe  laethales  oriantur.  Si  bronchi  varii  luminis  in  cavernas 
terminantur,  aer  et  humores  serosi  puri  contento  admis¬ 
centur,  quo  fit,  ut  pus  cavernarum  humorem  sistat  lactifor- 
mera  ,  fluidum,  alblo-flavescentem  ,  non  raro  iri  superficie 
bullas  formantem  et  odorem  inamoenum  nauseosum  spar¬ 
gentem.  Celeb.  Preuss  analysi  chemica  in  pure  tuber¬ 
culoso  albumen,  fibrinam,  caseinum,  sales,  aquam  et  glo¬ 
bulos  sanguinis  invenit.  Cavernae  tales  ad  magnitudinem 
nucis  avelanae  usque  pugni  virilis  augentur.  Persaepe 
una,  duae  vel  tres  reperiendae,  sed  casus  quoque  numeran¬ 
tur,  ubi  triginta  usque  quadraginta  adfuere. 

Sedes  earum  praedilecta  in  apicibus  pulmonum  obser¬ 
vatur,  uti  etiam  maxime  semper  tantum  in  lobis  pulmonum 
superioribus  quaerendae. 

Notandum  vero  est,  nos  sub  sectionibus  fere  nunquam 
unicam  tantum  harum  metamorphosium  invenire ,  sed  ple¬ 
rumque  omnes  invicem  praesentes,  prout  dyscrasia  tubercu¬ 
losa  vel  diutius  indurans  variis  temporibus  depositiones  in¬ 
stituerit  suas,  vel  saepius  recedens  semper  usque  ad  lo- 
calisationem  pervenerit.  Tunc  cavernae  antiquissimae  adscri- 
bendae  sunt  depositioni,  tubercula  emollita  posteriori  et  tu¬ 
bercula  cruda  novissimae  originem  suam  debent  localisationi. 
Casus  quoque  rari  sunt,  ubi  tubercula  tantum  granulata  abs¬ 
que  infiltratis  adsunt  in  cadaveribus  tuberculosi  defuncto¬ 
rum,  licet  exactum  sit,  tubercula  infiltrata  sub  vita  sae¬ 
pissime  absque  granulatis  existere.  Observationes  patholo¬ 
gicae  etiam  docuere ,  cavernas  imprimis  majores  metamor¬ 
phosi  tuberculorum  infiltratorum  efformari. 

Parenchyma  omnes  tuberculorum  metamorphoses  cir¬ 
cumdans  vel  normale  adhuc  perstat,  vel  compressum  et  in 
proximo  praesertim  vicinio  atrophicum  est  quoque  emphy- 
sematosum  ex  nimia  intentione  parenchymatis  adhuc  sani 
explicandum  ,  aut  etiam  hyperaemia  adest  vel  oedema  spu- 
moso-serosum. 

Locus  nunc  esset,  commemorandi,  quid  lustratio  ana¬ 
tomica  in  aliis  organis  talium  cadaverum  investiget,  sed 
ob  angustiam  spatii  hisce  supersedere  cogimur,  et  satis  fe- 

cisse  putamus  si,  uti  nobis  proposuimus,  tantum  mutationes 
in  pulmone  detegendas  fusius  exposuerimus. 

lustratio  microscopica. 

Sanguis  individuorum  dyscrasia  tuberculosa  laboran¬ 
tium  ope  microscopii  adspectus  minorem  offert  copiam  glo¬ 
bulorum,  globuli  ipsi  solito  minores  adparent,  et  hisce 
admixta  videntur  rudimenta  ruptorum  globulorum  et  cuticu¬ 
larum  laceratarum.  Praeterea  corpuscula  sero  innatant  non 
satis  determinanda.  Serum  sanguinis  quantitate  quidem  non 
auctum,  sed  numero  globulorum  imminuto  ratione  relativa 
praevalet,  quare  talis  sanguis  pallidior  adparet. 

Tubercula  cruda  si  adspicimus ,  videmns  cellulas 
multangulas,  coloris  grisescentis  et  variae  magnitudinis  una- 
cum  cellulis  diaphanis  in  acervum  aggregatas  ,  corpuscula 
molecularia  cum  massa  hyalina  intermedia,  quae  corpusculum 
majus,  tuberculum  crudum  construunt;  nervi  et  vasa  nus¬ 
quam  deteguntur,  unde  concludere  licet,  omne  tuberculum 
tantum  particularum  aequabilium  adpositioneab  extus  incre¬ 
menta  capere. 

Massa  tuberculorum  emollitorum  eadem  ostendit  quae 
tubercula  cruda,  praeter  quod  ibi  numerus  cellularum  ra¬ 
tione  relativa  minor  adpareat,  accedente  fluido  tenui  flavi- 
canti.  Corpuscula  illa  formas  suas  priores  plus  minus  jam 
amisere.  Adsunt  jam  cellulae  puris,  ast  rarissimae. 

Vomicarum  contentum  idem  adparet,  uti  prius;  sed 
adsunt  nunc  quoque  copiosae  cellulae  puris  et  epitheliales, 
non  raro  etiam  globuli  sanguinis  et  horum  globulorum  cu¬ 
ticulae.  Praeterea  crystalli  hincinde  adsunt  variis  systema¬ 
tibus  attribuendi,  qui  verosimillime  sales  sunt. 

Ciiaracter  chemicus. 


Quoniam  tuberculosis  qua  morbus  dj^scrasicus  suum 
characterem  in  eo  agnoscat,  quod  in  multis  a  erasi  humoris 
vitalis  normalis  aberrat,  videamus  in  quibus  discrimen  hoc 
abominandum  situm  sit,  et  quia  omnis  humor  tum  quali¬ 
tate  tum  quantitatea  norma  sua  consueta  aberrare 

potest,  tunc  utrumque  hocce  momentum  disquisitionis  sit 
objectum  sequentis  : 

I.  Quantitas  sanguinis  tuberculosi  consi- 
derabili  modo  imminuta  est,  quare  non  mirandum,  si  indi¬ 
vidua  jacturam  humoris  cujuscunque  nobilis  perpessa  tu¬ 
berculosa  fiant.  Intelligimus  ergo  cur  haemorrhagiae,  epi¬ 
staxis  profusa,  menstrua  larga,  venus  nimia,  ulcera  invete¬ 
rata  atonica,  puerperium,  frequens  graviditas  uberrimi  tu¬ 
berculosis  sint  fontes.  P  o  r  t  a  1. 

II.  Oualitas  sanguinis  tuberculosi  a 
norma  deviat :  1  ♦  quoad  quantitatem  relativam 
elementorum  sanguinem  componentium;  2.  quoad  horum 
elementorum  qualitatem  et  3.  quoad  partes  pe¬ 
regrinas  in  sanguine  tuberculoso  recens  efformatas. 

1.  Quantitas  substantiarum  sanguinem  componentium. 

a)  A  n  d  r  a  1,  C  e  1  a  n  n  y,  G  a  v  a  r  e  t,  Nasse,  Ha¬ 
ma  d  g  e,  11  e  i  d,  S  t  a  n  n  i  u  s  experimentis  eruerunt  san¬ 
guinem  sub  dyscrasia  tuberculosa  substantiis  plasticis  al¬ 
bumine  nimirum  et  fibrina  supra  normam  abundare.  Evictum 
quoque  a  Preuss  omne  tuberculum  primo  existentiae  suae 
tempore  elementis  illis  plasticis  fibrina  et  albumine  addita 
substantia  caseosa  componi.  Etiam  e  physiologicis  scimus, 
crasim  sanguinis  albuminosam  imprimis  praevalere  aetate 
puerili,  tempore  pubertatis  et  post  varia  laticis  vitalis 
dispendia 5  sanguis  repetita  venaesectione  missus  crassiorem 
plerumque  format  crustam  phlogisticam  ^albumine  et  fibrina 
compositam)  quam  prima  vice  profluens.  Experientia  do¬ 
cente  tuberculosis  iis  ipsis  aetatis  periodis  lubentissime 
evolvi  consuevit.  Sub  usu  spirituosorum  formatur  sanguinis 
albuminosis  5  potatores  vero  raro  tantum  tuberculosim  effu¬ 
giunt.  Dyscrasia  tuberculosa  praecipue  acuta  simillima  est 
dyscrasiae  typhosae  (E  11  gei),  unde  quoque  explicandum 
cur  utriusque  morbi  symptomata  adeo  concordent,  ut  in  plu¬ 
ribus  casibus  vix  alterius  mali  diagnosis  sit  possibilis. 

b)  A  n  d  r  a  I,  G  a  v  a  r  e  t,  Sirnon  quantitatem  globu¬ 
lorum  sanguinis  semper  observarunt  iminutam;  quare  ex¬ 
plicanda  mutatio  coloris  sanguinis  purpurei  in  roseum. 

c)  Plures  scrutatores  credunt,  quantitatem  salium  san- 

guinis  in  tuberculosi  imminui,  cui  autem  Andral  et  Ga- 
v  a  r  e  t  oppugnant. 

d)  Serum  sanguinis  copia  increscit,  idque  eo  magis, 
quo  morbus  ulterius  altiusque  progreditur. 

Attamen  omnia  haecce  momenta  nullum  sunt  symptoma 
pathognomonicum  dyscrasiae  nostrae,  quia  in  aliis  quoque 
crasibus  sanguinis  morbosi  similes  observamus  mutationes. 

2.  Verosimillime  qualitas  sanguinis  particularum  car¬ 
dinalem  sistit  proprietatem  craseos  nostrae  nominatae,  idque 
imprimis  qualitas  elementorum  plasticorum,  quia  ea  ipsa 
sunt,  quae  in  pseudoplasmate  jam  deposito  praevalent,  imo 
post  primam  ejus  originem  unicae  tuberculi  sunt  partes  con¬ 
stituentes.  Quae  autem  illa  elementorum  qualitas  sit,  frustra 
adhucdum  a  chemia  organico-pathologica  expetimus.  Evictum 
tantum  videtur,  illas  sanguinis  particulas  non  eo  dignitatis 
organicae  gradu  gaudere ,  qui  ad  plaslicitatem  normalem 
necessario  requiritur .  Si  momenta  aetiologiea  spectamus, 
abunde  intelligere  licet,  particulas  illas  imperfectas  nunquam 
adhuc  illo  perfectionis  gradu  fuisse  praeditas  eoque  orbatas 
fuisse,  sed  potius  variis  ex  causis  in  inferiori  perfectionis 
illius  organicae  stadio  retentas  fuisse. 

3.  Magendie  credit  particulas  heterogeneas  san¬ 
guini  dyscrasico  admixtas  tubercula  esse  in  san¬ 
guine  praeexistentia,  quae  ansa  data  in  hoc  alio  ve 
textu  jam  qua  talia  deponuntur.  Argumentum  vero  hoc  pa¬ 
rum  adhuc  exaggeratum  est,  ut  certi  quidquam  de  isto  affir¬ 
mare  queamus,  forsan  ars  microscopica  oliin  plus  exculta 
faustiori  successu  studia  adjuvabit. 

Haec  de  elementis  sanguinem  tuberculosum  componen¬ 
tibus. 

Si  massam  tuberculosam  in  organo  quodam  jam  depo¬ 
sitam  adminiculis  chemicis  investigamus,  tunc  repedemur, 
uti  occasione  data  jam  monuimus,  eam  nil  aliud  esse,  nisi 
albumen,  fibrinam,  materiam  caseosam,  variis  substantiis  ad¬ 
mixtis,  quae  pro  metainorphoseos  tuberculi  varietate  diffe¬ 
runt;  sic  e.  g.  in  ulteriori  stadio  mucus  animalis,  plures- 
que  jsalium  species  sunt  admixtae. 

Relatio  tuberculo seos  ad  alias  dyscrasias. 

Dantur  dyscrasiae ,  quae  tuberculoseos  evolutionem  ad¬ 
juvant,  sunt  vero  etiam  tales,  quae  eam  impediunt .  Tenen¬ 
dum  vero  de  ultimis,  quod  hisce  dissipatis  tuberculosis 
facilius  intrare  possit,  et  semel  vita  passu  plerumque  ra¬ 
pidissimo  decurrat  e.  g.  post  typhum  ,  scorbutum,  gravidi¬ 
tatem  finitam. 

I.  Dyscrasiae,  in  quibus  elementa  plastica 

quantitatem  normalem  excedunt. 

* 

1.  Crasis  fibrinosa ,  hyperinosis,  imprimis  annis 
juvenilibus  convenit.  De  hac  autem  notum,  eam  tuberculo¬ 
si  raaxirni  esse  abnoxiam.  Crasi  ergo  fibrinosae  tuberculo¬ 
sis  libentissime  copulatur,  sed  seraper  tantum  eo  tempore, 
quo  hyperinosis  in  infimo  adhuc  versatur  perfectionis  sta¬ 
dio;  si  jam  medium  vel  suminum  suae  nobilitatis  attigerit 
gradum  (inflammatione  praesente),  tunc  tuberculosis  evolu¬ 
tio  impossibilis.  Andral,  Gavaret.  Hinc  quoque  in¬ 
dividua  thorosa,  gravidae  etc.  immunitate  gaudent  a  tuber¬ 
culosi. 

2.  Crasis  albuminosa ,  hy  pino  sis.  Huic  in  infan¬ 
tibus  prona  accedit  tuberculosis  ,  in  adultis  autem  secundum 
R  oki  t  a  n  s  k  y  non  tantum  non  copulantur,  sed  potius  qua 
hostes  sese  invicem  profligant.  Tale  fit  in  carcinomate,  af¬ 
fectionibus  systematis  sanguiferi,  in  cholera,  typho,  dys¬ 
enteria  aliisque. 

II.  Dyscrasiae,  quae  penuria  particularum 
plasticarum  excellunt,  reliquas  autem  con¬ 
tinent  copiosiores. 

1.  Crasis  globulis  sanguinis  abundans  tuberculosin 
non  amat;  hinc  scorbutus  tubercula  excludit. 

2.  Sanguis  aquosus ,  hydrae  mia  tuberculosin  respuit, 
dissipata  autem  hydraemia  lubens  tuberculosis  evolvitur. 

III.  Dyscrasiae  absoluta  quorundam  sangui¬ 
nis  elementorum  paupertate  stipatae. 

1.  Crasis  in  penuria  globulorum  sanguinis  denitescens 


12 

persaepe  tuberculosim  ampleetit  sororem,  hinc  multae  chlo- 

roticae  tuberculosi  diem  obeunt. 

2.  Crasis  diminulione  albuminis  orta  aditum  tuber¬ 
culosi  in  organismum  non  raro  aperit,  quare  in  morbo 
Brightii  tuberculosis  vix  unquam  deficit.  Bequerel. 

IV.  D  y  s  cr  a  s  i  a  e  elementis  excellentes,  quae 
sub  statu  normali  sanguini  plerumque  deficiunt. 

1  Crasis  purulenta,  pyaemia,  tuberculosim  non 
excludit  •,  imo  persaepe  tuberculosis  pyaemia  te  i  minatur. 

2.  Crasis  syphilitica  tuberculosim  saepe  invitat*,  li¬ 
cet  negandum  non  est,  jacturam  humorum  abusu  veneris 
factam  et  mercurium  contra  syphilidem  porrectum  multum 
ad  tuberculosis  evolutionem  conferre. 

3.  Crasis  arthritica  tuberculosim  amare  non  videtur, 
licet  contrarium  nondum  evictum  est. 

Habitus  tuberculosus  (phthisicus). 


Ex  physiologicis  notum,  omnem  organismi  animalis 
perfectionem  a  qualitate  metamorphosis  organicae  depen¬ 
dere.  Sanguis  qualitates  suas  a  metamorphosis  illius  nobi¬ 
litate  derivat.  Labente  metamorphosi  sanguis  deterioratur, 
quum  e  contra  illa  perfectiori  facta  melior  quoque  evadat, 
Pro  sanguinis  vero  qualitate  etiam  nutritio  modificatur,  et 
pro  nutritione  varius  evolvitur  corporis  habitus.  Quare  me¬ 
rito  dicere  possumus:  omnis  miscela  vel  crasis  sanguinis 
proprium  organismi  gignit  habitum.  Etiamsi  tales  habitus 
non  semper  attentionem  practicorum  stimulant,  habitus  ta¬ 
men  sic  dictus  phthisicus  ex  antiquissimis  artis  Hippocra- 
ticae  temporibus  abunde  erat  notus. 

Exactum  quoque  est,  metamorphosim  organicam  pro 
variis  circumstantiis  aetiologicis  mox  passu  progredi  cele¬ 
riori,  mox  tarde  tantum  procedere.  Etiam  celeritas  cursus 
hujusce  metamorphosis  magnum  in  organismi  confor  atio- 
nem,  habitum,  exercet  influxum.  Et  revera  etiam  experien¬ 
tia  ostendit,  habitus  corporis  esse  modo  irritabiles  modo 
torpidos  ,  prout  metamorphosis  organica  vel  citata  est  vel 
languens. 

Ut  ad  nostrum  propositum  revertamur,  sufficiat  pauca 
illa  praemisisse,  ex  quibus  abunde  innotescit,  existere  ha¬ 
bitum  tuberculosum  irritabilem  et  torpidum. 

].  Habitus  irritabilis  cognoscitur  statura  procera,  gra¬ 
cili,  cuti  alba,  tenera,  venis  transparentibus,  facie  laete 
rubente,  capillis  Havis,  ossibus  tenuibus,  musculis  maci¬ 
lentis,  flaccidis,  collo  longo ,  scapulis  alatis,  thorace  angu¬ 
sto  compresso  vel  impresso,  ultimis  digitorum  phalangibus 
globosis ,  dentibus  lactei  coloris  plerumque  cariosis  funde 
proverbium:  dens  symbolum  humorum),  mentis  facultatibus 
evolutis,  pronitate  in  animi  pathemata,  vivacitate,  pulsu 
frequenti,  respiratione  citata  inaequali,  et  pronitate  in  mor¬ 
bos  acutos.  Habitus  hic  p  h  t  h  i  s  i  c  u  s  per  excellentiam  no¬ 
minatur. 

2.  Habitus  tuberculosus  torpidus  cognoscitur  capite 
grande,  fonticulis  diu  hiantibus,  naso  crasso,  labiis  tumen¬ 
tibus,  praecipue  superiori, glandulislymphaticis  tumidis, collo 
brevi,  thorace  lato  et  brevi,  abdomine  crasso,  thermogenesi 
imminuta,  laxitati  universali,  leucophlegmatia,  physiognomia 
stupida,  mentis  facultatibus  tardis,  corrhiza,  et  tussi  habituali, 
circulo  sanguinis  segni,  omnibus  corporis  motibus  tardis 
et  dispositione  in  morbos  chronicos. 

Tenendum  tamen  est ,  habitum  tantum  evolvi  posse, 
si  dyscrasia  eum  producens,  tempore  evolutionis  organicae 
adfuerit.  Quare  persaepe  fit,  tuberculosim  in  individua  do¬ 
minari  ,  quae  nullum  tuberculosis  habitum  praeseferunt. 

Omnia  hucusque  tractata,  de  tuberculosi  universali 
valent ,  quoniam  quaevis  sanguinis  dyscrasia  universalis 
essedebet.  Ast  eaexcausa  etiam  ad  tuberculosim  pulmonum 
referenda  sunt,  haec  enim  pars  illius  est,  vel  ut  melius  di¬ 
cam  ,  consequens  est  illius  antecedentis  absque  qua  nun¬ 
quam  efformari  potest.  Pulmones  organonsunt,  in  quo  tuber¬ 
culosae  depositiones  ea  ex  causa  frequentissime  observantur, 
quia  unicum  organon  sunt,  quod  sanguificationi  inserviens  in- 
interuptim  universam  sanguinis  quantitatem  recipere  et  ad 
omnes  corporis  textus  fovendas  praeparare  consuevit.  Quare 
sanguis  hic  transiens  nobiliores  particulas  recepturus  cor¬ 
ruptas  lubens  ingratus  deponit. 

Aetiologia. 

Definitione  dyscrasiae  tuberculosae  et  tuberculorum 
ipsorum  fusius  tractatis  optimus  hic  adparet  locus ,  causas 
attentius  disquirere,  quae  crasira  sanguinis  tuberculosam 
gignunt,  et  ad  depositionem  pseudoplasmatis  nostri  dis¬ 
ponunt. 

Omnia  momenta,  quae  dyscrasiam  tuberculosam  et  me¬ 
diante  hac  data  occasione  tuberculorum  formationem  effi¬ 
ciunt,  abeunt  in  interna  ve!  disponentia  et  in  ex¬ 
terna  vel  occasionalia. 

1,  Momenta  interna» 

a)  Pertinet  huc  dispositio  hereditaria.  De  hujusce  exi- 
stentia  nullum  amplius  dubium.  Saepius  talis  a  patre  quam 
a  matre  in  progeniem  tansmigrat.  B  r  iqu  e  t.  Etiam  infantes 
tali  dispositione  gignuntur  a  parentibus  arthriticis,  syphili¬ 
ticis,  hydrargyrosi  laborantibus. 

b)  Genus  quoque  ad  tuberculosin  disponit  ita ,  ut  sexus 
femineus  saepius  tuberculosi  subigatur  quam  masculinus. 

c)  Aetas  etiam  evolutioni  dyscrasiae  nostrae  subvenit, 
ita  quidem,  ut  ab  anno  16*  usque  ad  35.  periodo  ergo 
evolutionis  frequentissime  oriatur.  Hippocrates.  Secun¬ 
dum  Andral  et  Lobstein  nec  foetus  in  sinu  materno 
nondum  partus  immunis  manet. 

2.  Momenta  externa. 

a)  Nutrimenta.  Si  nutrimenta  sufficienti  quantitate  et 
normali  qualitate  organismo  oblata  laudabilem  sanguinis 
crasim  in  statu  normali  retinent,  tunc  tales  cibi,  qui  nomi¬ 
natis  egent  qualitatibus  variis  ansam  dabunt  dyscrassiis 
evolvendis.  Videamus  quae  species  nutrimentorum  mater 
sit  tuberculosis.  Nutrimenta  parum  stimulantia ,  sic  vege¬ 
tabilia  ,  farinosa  omni  stimulo  destituta  tuberculosi  favent. 
Idem  valet  de  nimis  irritantibus,  apparatum  assimilatorium 
nimis  obtundentibus.  Quo  praecipue  potus  referuntur  spiri- 
tuosi ,  quare  potator  vix  unquam  tuberculosin  effugit  si  ap- 
poplexiae  non  succubuerit. 

b)  Aer  almo  sphaericus  exhalationibus  praesertim  anima¬ 
libus  oneratus  uberrimus  fons  est  tubercoloseos.  Hac  ex  causa 
in  urbibus  magnis,  in  humidis  profundisque  convallibus  ma¬ 
lum  nostrum  frequentius  quam  rure  et  locis  planis  ventorum 
tractibus  accedendis.  Memorandum  hicce  est,  in  fabricis  ,  ubi 
magni  quantitas  natri  chlorati  evolvitur ,  tuberculosin  peni¬ 
tus  esse  ignotam.  Gas  nempe  hoc  exhalationes  animales  in 
aere  destruens  atmosphaeram  purgat,  respirationique  reddit 
aptissimam. 

c^  Temperaturae  gradus  non  est  indifferens ;  frigus  tu¬ 
berculosi  favet,  imprimis  tum,  si  saepe  et  cito  cum  calore  al¬ 
ternat.  Rarissima  tuberculosis  in  climatibus,  ubi  columna 
thermometri  per  annum  minimum  designat  spatium;  recen¬ 
semus  hicMadeiram,  Africam  borealem,  Aegyptum,  Romam. 

Temperaturam  atmosphaerae  vestes  apte  electae  adju¬ 
vent  necesse  $  incautus  enim  vestium  usus  saepe  est  detri¬ 
mento*  Habitacula  frigida  et  humida  tuberculosis  saepe 
sunt  causa, 

d)  Lucis  defectus  in  spaciis  tenebrosis,  ergastulis  sub¬ 
terraneis  tuberculosin  gignit.  Coster.  In  regionibus  bo- 
realibus  tempore  solis  defectus  tuberculosis  frequentior, 
qua  Phoebo  adridente. 

e)  An  electricitas  et  magnelismus  in  tuberculosin  influat, 
nondum  abunde  explanatum  est,  Portal  tamen  affirmat 
sese  homines  observasse,  qui  abusu  fluidi  columnae  Vol- 
taicae  tuberculosi  evaserunt. 

Aetherem  sulphuricum  persaepe  inhalatum  tra¬ 
ctu  temporis  ad  tuberculosin  conferre  posse,  ex  eo  jam  sus¬ 
picamur,  quod  globulos  sanguinis  destruere  dicitur. 

f)  Defectus  motus ,  et  motus  inordinati  ac  inconsueti 
tuberculosin  invitant.  Propterea  vita  sedentaria  magis  ad 
tuberculosin  confert  quam  motibus  ordinatis  intenta.  Proinde 
tirones  militum  tunc  saepissime  tuberculosi  occumbunt,  cum 
exercitiis  militaribus  instrui  incipiunt, 

g  )  Vitae  conditiones  plurimae  tuberculosis  sunt  genito¬ 
res.  Saepe  malo  hocce  obeunt:  multum  sedentes  uti  studiosi, 
magistratus,  sutores,  sartores  5  nec  non  aerem  pulvere  in¬ 
fectum  inhalantes;  textores,  lanam  tractantes,  pileos  con¬ 
ficientes  ,  molinarii,  statuarii,  metallorum  fossores  et  pelles 

purgantes.  Incolae  Viennae ,  imprimis  advenae  recentes  ea 
ex  causa  uberrimae  tuberculoseos  fiunt  victimae ,  quia  vix 
unquam  dies  observatur  nebularum  pulvere  consistentium 
expers.  Chemici  gasa  et  aeres  parantes  saepissime  in  tuber- 
culosim  incidunt.  Nec  mutationibus  temperaturae  repentinis 
obnoxii  a  tuberculosi  manent  immunes,  tales  sunt  praxatores 
pistores,  fabri  ferrari  et  hialurgi;  quum  e  contra  laniarii, 
piscatores  ,  aurigae,  hortulani  et  foeminae  poma  oleraque 
vendentes  vix  unquam  tuberculis  fatigentur. 

Pauper  et  dives  momentis  sibi  contrariis  tuber- 
culosim  invitant 5  ille  penuria  depressus,  sordibus,  frigore, 
habitaculo  humili  humidoque,  fame  et  siti  defatigatus  tri¬ 
stis  tuberculosi  obviam  ambulat ,  hac  ex  causa  italorum 
Lazaroni ,  Moravoruin  nomades  (Zigeuner)  et  Hungariae 
nationes  circumvagantes  (Drahtbinder)  praeda  consueta 
fiunt  tuberculosis.  Dives  e  contra  sponte  in  malum  irruit  no¬ 
strum  excessibus  variis  humores  nobilissimos  viresque  prae- 
stantissimas  organismi  dissipantibus. 

h)  Varii  quoque  morbi  hucce  referendi  5  uti  syphilis, 
arthritis,  menstrua  supressa,  hydrargirosis,  impetigines  sup¬ 
pressae  ( non  autem  scabies)  tuberculosim  invitant. 

i)  Ultimo  adhuc  adducendi  influxus  psychici  qui  for¬ 
tissimae  mali  nostri  fieri  causae  consueverunt  5  sic  animi 
pathemata  deprimentia,  angores,  curae,  nostalgia,  amor  in¬ 
felix  fgetauschte  Liebe  todtet  durch  Gram),  studia  protracta, 
vitae  conditiones  subito  mutatae*  E  1  0 1  B  e  y.  Sic  servi 
Aethiopes  tuberculosi  necantur,  ferae  in  ferotrophiis  videndae, 
capti  in  ergastulis  libertatem  lugentes  amissam  phthisi  ne¬ 
cantur  tuberculosa. 

Mentio  tandem  facienda  quorundam  processu¬ 
um  pathologicorum,  qui  presentes  nunquam  tuberculo¬ 
sim  admittunt,  abeuntes  autem  dyscrasiae  nostrae  viam  in 
organismum  muniunt.  Sunt:  typhus,  exanthemata  acuta, 
intermittens  etc.  Praeter  illos  vero  existunt  morbi,  qui 
nunquam  causae  tuberculosis  evadunt ,  uti  em¬ 
physema  pulmonum,  atrophia  pulmonum,  bronchectasis, 
vitia  organica  cordis ,  aneurysmata,  cyanosis,  struma. 

Symptomatolo  gia. 

Quoniam  tuberculosis  pulmonum  semper  tantum  effectus 
morbi  universalis,  nempe  dyscrasiae  tuberculosae,  et  in  ca¬ 
sibus  ubi  cum  certitudine  dignosci  potest ,  semper  unacum 
priori  coexistit  $  tunc  medicus  ad  aegrum  tuberculosum  vo¬ 
catus  ,  non  tantum  symptomata  observabit  tuberculosi  pul¬ 
monum  pathognomonica ,  sed  etiam  ea,  quae  tuberculosi  in 
genere  conveniunt.  Quum  autem  nobis  in  proposito  non  est, 
de  dyscrasia  tuberculosa  in  genere  agere,  sed  tantum  mor¬ 
bum  pulmonum  fusius  inquirere }  propterea  symptomatum 
universalium  tantum  ea  eligemus,  quibus  ad  diagnosim  mor¬ 
bi  pulmonum  necessario  indigemus :  in  reliquis  habitum  tu¬ 
berculorum  supra  expositum  in  memoriam  vocamus. 

Nobis  ergo  huc  tantum  de  symptomatibus  tuberculosi 
pulmonum  propriis  agendum  erit.  Incipiemus  a  sympto¬ 
matibus  objectivis  ac  subjectivis,  et  rem  phy¬ 
sicalibus  finiemus. 

I.  Symptomata  objectiva  et  subjectiva. 

1.  Tussis  adest  vesperi  sicca,  mane  humida,  vere  et 
autumno  crescens  ,  motu,  animi  pathematibus  et  spirituosis 
augenda.  Seriori  decursu  semper  humida  manet,  et  minus 
fit  molesta ;  rarius  per  insultus  recurrit  tussis  convulsivae 
ndinstar. 

2.  Sputa  fere  semper  adsunt ,  haec  vero  modo  parca, 
modo  copiosa  sunt  serosa ,  mucosa  ,  vel  puriformia  $  con¬ 
tinent  particulas  albidas,  flavas,  friabiles,  interdum  san¬ 
guinis  strias  et  frustula  pulmonum  ac  secretum  tonsillarum. 
Color  sputorum  varius,  albus,  griseus,  flavus,  flavo-virides- 
cens,  imo  brunescens,  et  in  stadio  ultimo  rubellus.  Quoad 
formam  sunt  spumosa,  lanata  vel  diffluentia*  Odor  plerum¬ 
que  nauseosus  subdulcis,  rarius  nullus.  Constant  sputa  haec 
muco ,  massa  tuberculosa  et  secreto  cavernarum. 

3*  Haemoptoe  a  morbi  initio  saepe  adest ,  sub  finem 
rarius  nisi  vera  sit  haemorrhagia  ex  vosorum  rupturis.  Epi¬ 
staxis  saepe  praecedit. 

4.  Dyspnoea  praecipue  sub  decursu  acuto  valida  ob¬ 
servatur.  Quandoque  insultus  asthmatici  vexant. 

5.  Ilespii 
esse  laboriosa 
lis.  Inspirium 
autem  dolores 


• alio  interdum  parum  a  norma  deviat  5  solet 
;  brevis,  irregularis,  sublimis  vel  abdomina- 
profundum  in  nonnullis  conceditur,  in  multis 
et  tussim  provocat  5  motu  et  animi  pathemati- 


bus  turbae  respirationis  increscunt. 

6.  Dolor  plerumque  in  scrobiculo  cordis  assignatur, 
interdum  sub  medio  sterno  pressivus,  alii  de  doloribus  punc- 
toriis  in  variis  regionibus  pectoris  conqueruntur,  praecipue 
infra  claviculas. 

7.  Horripilationes  el  aestus  praecipue  post  coenam 
saepissime  observantur  5  rarius  ante  meridiem  vel  vesperis, 
interdum  bis  de  die,  rarissime  alternis  revertuntur  diebus. 
Aestum  subsequitur  sudor ,  qui  praesertim  versus  auroram 
integrum  corporis  truncum  inundat.  Plures  assignant  ardo¬ 
rem  in  volis  manuum  et  plantis  pedum* 

8.  Digestio  in  nonnullis  viget,  in  aliis  dyspepsia.  Non 
raro  symptomata  gastrica  (catarrhus  ventriculi)  morbum 
inchoant.  Urina  persaepe  profundius  tincta  cum  variis  se¬ 
dimentis. 

9.  Ematialio  pedetentim  increscit,  cutis  pallet,  epider¬ 
mis  defurfuratur,  facies  et  extremitates  oedematose  intu¬ 
mescunt. 


II.  S  y  m  p  t  0  m  a  t  a  p  h  y  s  i  c  a  1  i  a. 

Quoad  haec  adtendendum,  num  tubercula  p  a  u- 
ca  et  dispersa  sint,  vel  copiosa  et  conferta,  aut  tan¬ 
dem  cavernae  jam  efformatae.  Pro  hocce  statu  varia 
symptomata  quoque  variant  physicalia. 

1.  Si  tubercula  parca  eaque  dispersa  ,  in  pulmonibus 
adsunt,  nec  percussio  nec  auscultatio  quidquam  abnormis 
ostendit.  Si  autem  interdum  auscultatio  respirationem  in¬ 
determinatam  ostendit,  tunc  nunquam  tubercula,  sed  tan¬ 
tum  catarrhum  partis  pulmonis  auscultatae  jure  suspicari 
possumus. 

2.  Si  autem  tubercula  multa  et  conferta  in  una  al¬ 
te  rave  pulmonis  regione  denitescunt,  parenchyma  pulmo¬ 
num  quidem  infiltratura,  aerem  vero  adhuc  continet,  percus¬ 
sio  sonum  edit  tympaniticum;  si  aer  omnino  expulsus  et 

hicce  pulmonis  status  saltem  pollicis  crassitiem  et  ambitum 
plessimetri  obtinet  ,  sonus  percussionis  erit  obtusus  5  si 
tandem  stratum  infiltratum  aere  expers  ultra  pollicis  cras¬ 
sitiem  est  extensum,  percussio  sonum  edit  vacuum. 

Si  nullus  catarrhus  bronchialis  adest,  tunc  in  illis  ca¬ 
sibus,  ubi  sonus  percussionis  tympaniticus  oritur,  sub  au¬ 
scultatione  respirationem  audimus  indeterminatam  •  in  illis 
casibus,  ubi  percussio  tympanitica  est  ,  auscultatione  audi¬ 
mus  respirationem  indeterminatam ,  si  sanum,  parenchyma 
illam  circumdat  regionem,  secus  respiratio  nulla.  In  illis 
autem  locis,  ubi  percussio  vacua  ,  respiratio  auditur  nulla. 

Haecce  autem  symptomata  de  illis  valent  casibus,  ubi 
parenchyma  infiltratum  nullum  circumdat  bronchum  majorem. 
Si  bronchus  quidam  major  in  tali  parenchymate  infiltrato 
decurrit,  tunc  ibi,  ubi  percussio  tympanitica  et  vacua  obser¬ 
vatur,  auditur  respiratio  bronchialis  et  bronchophonia.  Ne- 
cesse  autem  est,  ut  bronchus  ille  non  sit  opilatus  $  secus 
indeterminata  respiratio,  donec  impedimentum  opilans  tussi 
fuerit  evacuatum. 

Ronchi  tantum  catarrho  bronchiali  praesente  oriri  pos¬ 
sunt,  suntque  ibi,  ubi  respiratio  bronchialis  auditur  qua 
ronchi  consonantes  audiendi,  et  ubi  broncho  opilato  respi¬ 
ratio  auditur  indeterminata,  etiam  ronchus  fit  similis. 

Si  in  vicinio  infiltrationis  parenchyma  est  emphysema- 
ticuin  vel  oedematosum,  aere  tamen  adhuc  praesente ,  per¬ 
cussio  est  tympanitica  et  respiratio  indeterminata.  Omne 
reliquum  parenchyma  sonum  normalem  ostendit  percussio¬ 
nem  et  auscultationem. 

3.  Cavernae  jam  etformataeut  adminiculis  physicalibus 
investigentur,  saltem  ambitum  nucis  avellanae  contineant 
necesse  est.  Symptomata  hisce  praesidiis  evicta  variant, 
prout  parietes  cavernarum  rigidae  incras¬ 
satae  sint  vel  tenues  membranaceae. 

a)  Cavernae  parietibus  densis  ob  rigiditatem  vel  com¬ 
pactam  tuberculorum  infiltrationem  cinctae  percussionis  so¬ 
num  edunt  tympaniticum  •  sonus  hic  eo  plenior  evadit, 
quo  cavernae  majores  sunt,  et  si  ad  magnitudinem  pugni 
usque  virilis  augentur ,  sonus  omnino  evadit  metallicus, 

Sonus  tympaniticus  etiam  eo  erit  clarior,  quo  cavernae  su¬ 
perficiei  thoracis  sunt  propinquiores. 

Ausculatione  in  hisce  cavernis  detegitur  respiratio 
bronchialis,  bronchophonia  et  praesente  secreto  ronchi  con¬ 
sonantes.  Magnae  cavernae,  quae  sub  percussione  sonum  dant 
metallicum,  respirationem  ostendunt  amphoricam  et  sub  lo¬ 
quela  ac  ronchis  tinnitum  metallicum.  Cavernae,  quarum  pa¬ 
rietes  rigidae  respiratione  nec  extendi  nec  contrahi  pos¬ 
sunt,  nullum  suh  auscultatione  strepitum  manifestant,  ast 
strepitus  alibi  provocatus,  in  illis  consonare  potest. 

b)  In  cavernis  cum  parietibus  tenuibus  non  infiltratis 
percussio  omnino  eadem  manet  uti  in  prioribus.  Illae  tan¬ 
tum  ,  quae  fluidum  continentes  superficiei  sunt  propiores 

sonum  edunt  ollae  ruptae.  < 

Sub  auscultatione  tales  cavernae  sonum  ostendunt 

omnino  normalem,  praeter  quod  interdum  audiatur  ronchus 
macrovesicularis  secreto  in  caverna  praesenti.  Comme¬ 
moratione  non  opus  censeo,  quod  si  symptomata  ausculta¬ 
tionis  hicce  memorata  detegi  debent,  cavernam  semper  cum 
broncho  quodam  majori  communicet  necessesarium  esse, 
quia  cavernae  talis  ambitus  alioquin  fere  nunquam  bron- 
chorum  majorum  carent* 

Decursus* 

Tuberculosis  pulmonum  prout  tarde  aut  cito  evolvitur, 
incrementa  capit  et  versus  iinem  properat ,  distingui  potest 

in  chronicam  et  acutam. 

I.  Tuberculosis  chronica  plerumque  in  individuis  ha¬ 
bitus  torpidi  obvenit.  Persaepe  sunt  tubercula  infiltrata  in 
apicibus  pulmonum,  rarissime  tubercula  granulata.  Prae¬ 
gressa  haemoptoe  tussis  remanet  vesperi  praecipue  et  noctu 
molestans,  plerumque  sicca,  dolores  lancinantes  in  pectore 
movens,  qui  autem  interdum  sponte  molestant.  Yox  rauca 
esse  solet,  appetitus  viget,  interdum  turbae  digestionis  ob¬ 
servantur.  Accedunt  leves  horripilationes,  aestus  fugax, 
lassitudo  ,  dolores  extremitatum  ,  sudores  matutini.  Serius 
febris  manifesta  cum  exacerbationibus  a  prandiis  et  ve¬ 
sperae,  inde  agrypnia  per  primam  noctis  partem,  serius 

somnus  levans  sudoribus  comitatus,  cum  remissione  matu¬ 
tina»  Sub  exacerbatione  genae  circumscriptae  rubent,  ardor 
in  volis  manuum  et  plantis  pedum.  Sub  ulteriori  decursu 
tussis  fit  humida,  minus  molesta,  sputa  mucosa  puriformia, 
respiratio  brevis  citata,  halitus  foetens  $  digestio  pessum- 
datur,  emaciatio  increscit  urina  pellicula  tegitur ,  diarrhoea 
intrat  Tandem  tussis  continuo  vexat ,  sputa  copiosa ,  ro¬ 
tunda,  segregata  vel  confluentia,  dyspnoea ,  oedema  pedum 
faciei  emaciatio  ad  ossa  et  pellem  procedit,  apices  digito¬ 
rum  incrassantur,  ungues  incurvantur,  capilli  defluunt,  men¬ 
tis  functiones  hebescunt ,  deliria ,  sopor,  aphonia,  lypothi- 
raia,  deglutitio  sonora,  et  tandem  mors  vel  placida  exhau¬ 
stione  vel  suffocatione  ac  respiratione  stertorosa. 

2.  Tuberculosis  acula  raro  morbus  pulmonum  localis 
manet,  sed  plerumque  malum  universale  plura  alia  mole¬ 
stare  solet  organa.  x4d  finem  tuberculosis  chronica  pulmo¬ 
num  saepissime  acuta  accedit  tuberculorum  depositio.  Acu¬ 
ta  tuberculosis  absque  chronica  praecedente  in  individuis 
habitus  irritabilis  evolvitur  post  vehementes  jacturas  humo¬ 
rum  nobilium.  Species  pseudoplasmatis  plerumque  est  gra- 
nulata,  rarius  infiltrata.  Comitatur  symptomatibus  nervosis 
et  paucis,  plerumque  diebus  morte  terminatur.  Raro  ad  tu¬ 
berculorum  acute  etformatorum  emollitionem  pervenit,  si 
haec  fit ,  tunc  phthisis  florida  nominatur  fgalopirende  Lun- 
gensucht.) 

Quoniam  malum  hoc  fere  nunquam  ad  pulmones  solos 
restringitur,  sed  plerumque  simul  in  meningibus,  pleura, 
peritonaeo,  intestinisque  fere  omnibus  plus  minusve  evolu¬ 
tum  obvenit,  nos  autem  tuberculosim  tantum  pulmonum  ex¬ 
ponimus  *,  tunc  omnibus  reliquis  supersedentes  tantum  mo¬ 
nendum  censemus,  diagnosim  tuberculoseos  acutae  ob  mul¬ 
torum  symptomatum  complexum  esse  dilficillimam.  Typho 
simillima  videtur  ob  s}rmptomatum  nervosorum  concordan¬ 
tium,  a  quo  in  individuis  sanis  non  dignoscitur. 

Diiratio, 

Tuberculosis  chronica  per  menses,  plerumque  autem 
per  annos  indurat.  Non  raro  tubercula  variis  metamorpho- 

sibus  infra  recensendis  insontia  fiunt ;  nova  evolvitur  dyscra- 
sia,  recentes  depositiones  producens,  quae  simili  iterum  me¬ 
tamorphosi  obnoxii  fiunt.  Tuberculosis  acula  plerumque 
paucos  tantum  per  dies  indurat,  rarius  ultra  mensem  de¬ 
currit,  quia  intensitas  cito  vitae  imponit  finem. 

Exitus, 


Dyscrasia  tuberculosa  dissipari  potest,  quin  localisatio 
quaedam  locum  habeat.  Saepius  vero  depositione  terminatur. 

Tubercula  jam  efformata  duplicem  exitum  celebrare 
possunt.  Tubercula  cruda  elementa  sua  fluida  resorptione 
amittunt,  indies  duriora  evadunt,  profundius  tinguntur,  vo¬ 
lumine  minora  fiunt  et  sic  id  oritur,  quod  obsolesce n- 
tiam  tuberculorum  nominant.  Hic  exitus  raro  tamen  ob¬ 
servatur. 


Saepius  tuberculorum  fit  emoli  itio.  Tuberculum  a 
centro  vel  etiam  aliis  punctis  emolliri  incipit,  pedetentim 
massam  sistit  pultaceam,  mox  accedentibus  aliis  humoribus 
substantia  lactea  fit  et  id  existit,  quod  metamorphosim 
tuberculorum  purulentam  vocamus.  Frequentius  adhuc 
massa  tuberculi  emolliti  tenue  fiuida  fit,  coloris  viridescen¬ 
tis  et  odoris  casei  putridi,  sicque  ichor  evolviturtu  ber- 
culos  u  m, 

Tandem  massa  tuberculi  emolliti  substantiis  organicis 
pedetentim  resorptio  massam  sistit  griseam,  albam  vel  fla¬ 
vam,  consistentiae  pultaceae  ex  substantia  granulosa,  pig¬ 
mento,  guttulis  adipis  et  crystallis  cholestearinae  constan¬ 
tis.  Puls  haec  depositione  salium  calcis  indurat  usque  ad 
ossium  consistentium  et  o  s  si  f i  c  a  t  i  o  vel  calcinatio 
tuberculorum  audit. 

Tubercula  ossificata  vel  calcinata  si  rara  sunt,  quod 
saepissime  fit,  quia  copiosa  fere  nunquam  obliterant,  sani¬ 
tati  nulla  gignunt  impedimenta,  et  individua  hisce  instructa 
usque  ad  provectissimam  perveniunt  aetatem,  ni  nova  dys¬ 
crasia  orta  vitae  insidias  struat  vel  alii  morbi  trucident. 

Idem  valet  de  tuberculis  obsoletis,  unde  fit,  ut  in  se¬ 
ctionibus  cadaverum  senilium  morbis  longe  aliis  defuncto- 


rum  non  raro  inveniamus  talium  tuberculorum  metamorpho-r 
sium  rudimenta. 

Si  tubercula  emolliuntur  et  in  massam  abeunt  purulen¬ 
tam,  quo  vomicae  vel  cavernae  efformantur,  plura  jam  pe¬ 
ricula  vitae  minitantur.  Plerumque  enim  tit,  ut  pus  e  (Forma¬ 
tum  parenchyma  vicinum  arrodat,  destruat,  caverna  augea¬ 
tur.  sicque  vel  pyaemia  vitae  finem  imponat,  vel  perfora¬ 
tione  pulmonis  facta  pleuritis  vel  pneumothorax  ultimam  ad¬ 
ducat  horam.  Pleuritis  talis,  etsi  rara,  tamen  interdum  in 
sanitatem  abire  potest}  pneumothorax  autem  vix  unquam 
mortem  aufugit.  Sectiones  cadaverum  pathologicae  quidem 
demonstrant,  vomicas  imo  cavernas  sanari  posse}  talis 
autem  casus  rara  certe  avis. 

Interdum  destructio  parenclmnatis  pulmonum  non  pro¬ 
cedit,  ast  ob  irritationem  ambitus  stasis  oritur  et  in  pneu¬ 
moniam  saepe  laethalem  transit. 

Aliis  circumstantiis  accedentibus  loco  pneumoniae 
oedema  oritur  pulmonum,  quod  quoque  saepius  morte  quam 
r e c  o  n  val  e  s  c e n  ti  a  terminatur. 

Tandem  saepe  quoque  iit,  ut  tuberculosis  pulmonum 
continuo  intensitate  crescat,  dyscrasiam  sanguinis  in  statu 
quo  retineat,  et  sic  in  tuberculosim  universalem  vel  saltem 
plurium  organorum  transeat.  Sic  fit,  ut  post  tuberculosim 
pulmonum  etiam  tuberculosis  tubi  intestinalis,  meningum  et 
cerebri,  renum,  hepatis,  lienis ,  vesicae  urinariae ,  testi¬ 
culorum  etc.  celeri  passu  incedere  vitaeque  finem  imponere 
soleat. 


Diagnosis. 


Etsi  diagnosis  cujus  vis  morbi  dynamici  difficultati  bus 
scateat,  tamen  symptomata  recensita  objectiva  et  subjectiva, 
resultata  auscultationis  et  percussionis  tenentes,  babitum 
tuberculosum  contemplantes,  hereditatem  inquirentes,  cau¬ 
sas  et  symptomata  dyscrasiae  tuberculosae  attento  animo 
pervolventes  vix  tuberculosim  pulmonum  cum  alio  commu¬ 
tabimus  morbo. 

Tuberculosis  chronica  dum  adhuc  non  dignoscenda, 
certe  quoque  talis  non  est,  ut  cum  aliis  commutari  posset 

morbis j  si  autem  symptomata  intensitate  eo  jam  sunt  pro¬ 
gressa,  ut  animadverti  possint,  a  quovis  medico  exacto  fa¬ 
cili  negotio  pro  signis  tuberculosis  declarantur.  In  ultimo 
stadio  multa  quidem  syptomata  imprimis  physicalia  obser¬ 
vantur,  quae  quoque  pneumoniae  conveniunt,  anamnesis 
autem  utriusque  morbi  symptomata  pathognomonica  inve¬ 
stigat. 

Antiqui  medici  practici  persaepe  catarrhum  bronchia¬ 
lem  pro  tuberculosi  declararunt,  unde  tam  frequentia  exem¬ 
pla  tuberculoseos  sanatae  promulgarunt.  Medicus  autem 
plessimetro  et  sthetoscopio  armatus,  talem  errorem  non 
comittet. 

Tuberculosis  acuta,  quae  magis  adhuc  dyscrasia  tan¬ 
tum  est  quam  depositio  pseudoplasmatis,  typho  est  similli¬ 
ma  et  a  nullo  medicorum  hucusque  ab  illo  dignoscitur.  In 
ultimis  morbi  momentis,  ubi  depositiones  jam  factae,  dia¬ 
gnosis  tandem  possibilis. 

Prognosis» 

Dyscrasiain  tuberculosam,  imo  jam  tubercula  formata 
sanari  posse,  quotidiana  demonstratexperientia.  Nara  saepe 
homines  observantur  per  hebdomades  imo  menses,  qui  omnia 
craseos  tuberculosae  symptomata  praeseferunt ,  et  mox 
omnino  sani  ambulant  provectissimamque  senectam  con¬ 
spiciunt. 

Sectiones  pathologicae  tubercula  demonstrant  oblite— 
rata,  calcinata,  indurata,  imo  vomicas  et  cavernas  clausas 
et  materie  cicatricosa  repletas.  Hoc  certe  signum  tubercu¬ 
losis  sanatae. 

Si  chemicam  sanguinis  tuberculosi  compositionem  in¬ 
dagamus  ?  freti  cognoscimus  differentiam  sanguinis  hujusce 
a  sano  tantum  in  relativo  vel  absoluto  quantitatis  elemen¬ 
torum  normalium  augmento  vel  decremento.  Absurdum  au¬ 
tem  non  est  credere,  hancce  differentiam  erroneam  amoveri 
sanguinemque  corruptum  ad  qualitatem  normalem  reduci 
posse.  Sed  momenta  tristes  ignoramus ,  quae  hancce  va¬ 
leant  efficere  mutationem;  quo  id  adhuc  referendum,  quod 
homines  tali  dyscrasia  molestati,  eam  vel  non  cognoscunt 

vel  cognitam  non  morbum  credunt,  et  medici  consilium  non 
adeunt.  Si  haec  fecissent ,  et  proni  integram  narrarent 
anamnesim  certe  rationalis  medicus  hostem  detegeret  occul¬ 
tum  et  apto  adhuc  tempore  armis  indicatis  in  fugam  pelle¬ 
ret.  Haec  ergo  causa,  hic  praecipue  error  naturae  et  aegri 
qui  tam  saepe  medicum  cogit  artem  spernere  suam,  et  de¬ 
sperabili  otio  aegros  suos  invitos  videre  in  atrum  descen¬ 
dere  Orcum, 

Etsi  autem  tuberculosis  pulmonum  sanabilis  est ,  ta¬ 
men  prognosis  in  genere  infausta  statuenda,  quia  momenta, 
quae,  sanationem  adjuvant,  nondum  satnota  sunt.  In  genere 
sequentia  in  prognosi  proferenda  valent. 

a^  Praesente  dispositione  hereditaria  parum  a  thera¬ 
pia  sperandum ,  sic  etiam  plasticitate  sanguinis  nimis  de¬ 
perdita,  et  conditionibus  infaustis  non  removendis ;  eo  in¬ 
faustior  est  prognosis  tempore  evolutionis;  magis  spera¬ 
mus  ab  aetate  provectiori  et  sexu  masculino  ;  plus  a  habitu 
torpido  quam  irritabili. 

b)  Quo  tuberculorum  numerus  major,  eo  infaustior  pro¬ 
gnosis.  Si  localisatione  facta  d}^scrasia  disparet ,  saepius 
sanatio  contingit,  quam  dyscrasia  continuante. 

c}  Tubercula  infiltrata  meliorem  admittunt  progno- 
sim,  quam  granulata;  chronicus  morbus  saepius  in  sanita¬ 
tem  deflectit,  quam  malum  acutum. 

d)  Tubercula  cruda  per  se  nunquam  necant,  ni  si¬ 
mul  emollita  aliaque  stadia  magis  evoluta. 

e)  Tuberculosis  pulmonum  simplex  faciliori  negotio 
pacari  potest,  quam  si  in  aliis  adhuc  organis  iisque  nobili¬ 
bus  tubercula  denitescunt. 

f}  Tuberculosis  cum  aliis  morbis  complicata  infau¬ 
stum  semper  admittit  vaticinium.  Pessima  fit  prognosis  si 
diarrhoea,  febris  hectica,  sudores  continui,  oedema  pedum 
accesserit. 

g)  Yeteres  omnes  credidere,  tuberculosim  in  juniori- 
busavidiori  dente  mordere  in  organismum  quam  in  aetate 
provectiori.  Novissimis  autem  temporibus  practici  summi 
honoris  contradicere  volunt,  affirmantes,  imprimis  tubercu¬ 
losim  faciliori  negotio  ante  annum  25*  pacari  posse,  quam 
hoece  jam  absoluto» 


Nota  Dyscrasia  interdum  longe  adhuc  a  gradu  summae  per¬ 
fectionis  remota  copiosissima  tubercula  deponit ,  quum  c 
contra  dyscrasia  perfectissima  perexigua  non  raro  gignit 
tubercula. 

Therapia. 

Auctorum  laudatissimorum  pervolventes  opera,  infini¬ 
tam  reperiemur  remediorum  seriem  adversus  tuberculosim 
recomendatorum.  Horum  autem  remediorum  nec  unicum 
existit,  quod  specifica  gauderet  virtute  antituberculosa.  Et 
si  huic  alterove  practico  remedium  quoddam  qua  tale  vi¬ 
sum,  centeni  alii  de  contrario  pluries  sunt  persuasi.  Tristes 
ergo  confiteri  debemus,  nos  specifica,  si  quaedam  revera 
existunt,  penitus  ignorare.  Quum  autem  experientia  docti 
scimus,  tuberculosim  sanari  posse,  sanctissimum  nobis  po¬ 
nimus  officium,  omnia  impendere,  a  quibus  tum  judicio  ra¬ 
tionali,  quum  empiria  imbuti  quidquam  sperare  possumus. 
Id  ut  fiat  necesse  erit  satisfacere  indicationi  causali, 
morb  i  et  s  y  m  p  tornati  c  a  e. 

I.  I  n  d  i  c  a  t  i  o  c  a  u  s  a  1  i  s. 

Causa  tuberculosis  pulmonum  proxima  nii  aliud  est 
nisi  dyscrasia  sanguinis  tuberculosa }  adlaborandum  eigo 
erit,  ut  ejus  efformatio  praecaveatur,  si  vero  jam  orta,  ut 
citissime  solvatur.  Ouia  autem  praecepta  ad  dyscrasiam  pi  ae¬ 
ca  vendam  spectantia  a  physiologis  exponenda  sunt,  nos 
tantum  ea  tractabimus,  quae  rationali  judicio  crasirn  tubei- 
culosam  jam  praesentem  tollere  posse  putamus. 

a)  Dispositio  hereditaria  deleri  non  potest,  videndum 
ergo,  ne  tuberculosi  matrimonia  ineant. 

b)  Cibi  quoad  quantitatem  et  qualitatem  aetati  et  con¬ 
stitutioni  respondeant,  contineant  necessariam  quantitatem 
particularum  assimilabilium,  sint  satis  stimulantes  et  dige¬ 
stibiles,  tales  praecipue  e  reguo  animali.  In  infantibus  lac 
maternum 


,  serius  vaccinum,  asininum,  caprinum,  imprimis 
carnes  assatae. 


irritabilibus  cibi  sint  vegetabiles,  magis 


temperantes:  daucus  carota,  spinatia  sativa,  asparagus 
officinalis,  scorzonera  hispanica,  brassica  botrys,  poma  ete 


pro  potu  inserviat  aqua,  in  torpidis  vero  cerevisia  bene 
defecata,  imo  vinum. 

c)  Aer  et  calor .  Tuberculosi  rus  proficiscantur,  in  re¬ 
giones  montaneas,  modice  altas,  ibique  habitacula  quaerant 
alta,  spatiosa,  exsiccata,  probe  ventilata  et  hieme  satis  ex- 
calefacta.  Conveniunt  optime  regiones  australes  calidae, 
ubi  exiles  tantum  temperaturae  mutationes  observantur.  Opti¬ 
me  convenit  peregrinatio,  praecipue  navigatio  (Plinius, 
Boerhaave,  C  1  a  r  k  e).  A  n  d  r  a  1  suadet  ab  Octobri  us¬ 
que  ad  Majum  Hornae  degere,  deinde  lacum  majorem  (La¬ 
go  in  agg  i  o  r  e)  petere,  tunc  Svetiam  transmigrare,  trans 
Alpes  montem  Blanc  ascendere,  et  aestatem  tandem  in  pro¬ 
vinciis  Lucca  vel  Siena  finire. 

d3  Vestes  induantur  anni  tempori  et  temperaturae 
adcomodatae,  ut  corpus  satis  tueantur  quin  sudores  cieant. 
Optime  adhibentur  laneae  et  sericeae. 

e}  Motus  exerceatur  modicus,  aegri  ambulent,  equi¬ 
tent  (S  v  d  e  n  h  a  m),  subeant  exercitia  gymnastica,  na¬ 
tent,  imo  vehantur  curru  ac  navi.  Vitetur  sermocinatio,  voci¬ 
feratio,  saepius  inspiria  profunda  ducantur,  fiat  lectio  clara 
voce. 


f)  Cultura  culis  externae  promoveatur,  quod  absol¬ 
vitur  balneis  imprimis  frigidis,  in  aquis  marinis  lschel, 
Gastein  5  juvant  quoque  balnea  tonica  cum  colla  animali, 
ab  omaso  bovili,  malto,  vitello  ovi  5  suadentur  etiam  frictio¬ 
nes  cutis  cum  oleo  olivarum,  oleo  jecinoris  Aselli  et  sub¬ 
stantiis  spirituosis, 

gj  Se-  et  excrctionibus  caute  invigilandum.  Praecave¬ 
antur  animi  pathemata  deprimentia,  libidines  vehementes, 
excessus  debilitantes,  imprimis  in  venere.  Morbi  intercur¬ 
rentes  cito  et  pro  indicatione  oppugnentur.  Omnia  haecce  eo 
magis  observanda  in  dispositione  hereditaria,  periodo  evo¬ 
lutionis  et  post  morbos  depascentes  aut  profusiones  humo¬ 
rum  nobilium. 

hj  Pro  variis  vitae  conditionibus  vires  corporis  variis 
occupationibus  exercemus.  Videmus  quanti  sit  momenti,  ad 
conditionem  vitae  eligendam  medici  adire  consilium,  sincer- 
rimaque  promptitadine  illam  eligere,  quae  medico  salu¬ 
berrima  fuerit  visa,  .  • 

5.  Indicati  o  morbi. 

Quoad  hanc  medici  esset,  eum  processum  sanationis 
producere ,  quem  natura  tuberculorum  obsolescentia ,  c;u- 
cinatione  et  cavernarum  cicatrisatione  molitur.  Ast  remedia 
ignoramus,  quae  id  efficiunt,  hinc  therapia  morbi  nobis 

tantum  empirica. 

Aptum  observamus  regimen  diaeteticum,  Conducunt 
aquae  soteriae  alcalinae,  Ems,  (Kesselbi  unn),  Selters  (Salz- 
quelle),  Reinerz  cum  sero  lactis,  Bilin  (II  u  f  e  1  a  n  d, 
Armstrong,  Boudeloqae);  Libwerda,  (Sauerling), 
Radisfort  (fons  acidulus),  uterque  cum  lacte  bibendus,  Glei- 
chenberg,  Giesshiibel  cum  sero  lactis,  Gelss  in  Helvetia, 
Greit  in  Ravaria,  Ischel$  bene  conducit  lac  asininum,  vac- 
cininum,  gelatina  lichenis  islandici  ,  lichen  caraghen,  li- 
maces 5  ostreae ,  inunctiones  cum  lardo  et  oleo  jecinoris 
aselli.  Minus  laudanda:  sal  ammoniacus  (C 1  e  s  s,  Schar- 
1  an)  ^  Kali  causticum  (C  er  u  t  ti,  K  o  p  p),  jodina  in  torpi¬ 
dis  ,  digitalis  purp*  in  pulsu  frequenti  et  congestione  ad 
pulmones,  tartarus  stibiat.  (D  e  V  i  t  ti  s)?  calomel  (C  I  a  r- 
k  e  et  S  i  o  k  e  s)  mei  ,  succus  cucumerum  cum  fructibus, 
varia  derivantia,  vesicantia,  (Frof.  Schroff)  unguen¬ 
tum  mezerei,  Autenriethi,  fonticuli  etc. 

Phthisi  jam  evoluta:  inhalatio  aeris  in  stabulis 
vaccarum,  gas  h}rdrothionicum,  vaporum  decocti  picis,  chlor 
^  et  jod,  infusi  cicutae,  hyoscyami,  olei  animalis  foetidi» 
P  i  o  r  r  y  compressionem  thoracis  laudat,  M  u  t  h  g  e  appara¬ 
tum  suum  respiratorium. 

3,  Indicatio  symptomatica. 

Haecce  symptomata  molesta  oppugnando  morbum  levat, 
a)  Tussis  sicca  cum  sensu  iitilaiionis  in  larynge, 
trachea  vel  bronchis  cum  vomituritione  imo  vomitu  tollitur 
hyoscyamo,  conio  mac.,  belladonna,  aqua  amygdalarum  amar. 
aqua  laurocerasi ,  acido  hydrocyanico  Ithner  guttas  sex 
in  aquae  fontis  unciis  tribus  in  vitro  charta  nigra  obducto 
miscet  et  pro  die  exhibet.  Laudatur  quoque  amygdalinum 
granum  semis  pro  dosi ;  lactucarium,  opium,  morphium, 
tinctura  thebacia,  extractum  opii  aq.,  pulvis  Doweri,  massa 


29 


pili,  de  cynogl.  dr.  semis,  fiant  pili.  gr.  duorum  S.  Friih 
und  Abends  ein  Stiick. 

b)  Tussis  cum  secreto  copioso  levatur  sale  ammoniaco, 
sulfure  aurato  antimonii .  polygala  senega,  gummi  ammoni¬ 
aco,  floribus  benzoes. 


Rpt  01.  amygd.  dl.  r.  p, 

dr.  duas 

Guinm.  arnmon.  scrupulum. 
AfF.  sens.  terend.  aq.  f. 

unc.  sex 

Syrup  unc.  unam 
Dt.  1  St.  1  Essi. 


Rp ,  01.  amygd.  dl.  r.  p. 

drachm. 

Gumm  ammon,  scrupulum. 
Subg.  vitell.  ovi 
Affund.  sens.  terend.  aq.  f. 

unc.  quat. 

S}rrupi  unciam 


D.  S.  1  Std.  1  Essi. 
Rp,  Gumm.  ammon.  drachmam 
Ext.  polyg.  seneg.  dr.  semis. 
enulae 


„  tarax.  aa  q.  s. 


F.  rnass.  pili.  frt.  pili. 

gr.  duorum 

S.  ter  de  die  quinque  pili. 

c)  Tussis  e  congestione  orta  pacatur  emollientibus,  de¬ 
cocto  althaeae,  seminum  lini,  salep,  mixtura  gummosa,  san¬ 
guinis  depletionibus ,  cataplasmatibus  emollientibus,  et  va¬ 
poribus  emollientibus. 

d)  Dyspnoea ,  si  ex  congestione,  expetit  methodum 
antiphlogisticam ,  si  ex  accumulatione  secreti  spissi,  tena¬ 
cis  levatur  emollientibus,  solventibus,  althaea,  malva,  sale 
ammoniaco ,  vaporibus  emollientibus.  Si  orta  a  secreto  co¬ 
pioso  ast  tenui  cum  facili  expectoratione  quadrat  lichen  is- 
landicum,  galeopsis  grandiflora ,  phellandrium  aquaticum, 
mirrha,  balsamica,  herbae  libeticae, 

e)  Sudores  colliquativi  exhaurientes  poscunt  adstrin- 
gentia,  decoctum  salviae  frigidum,  extractum  salviae  in 
aqua  rosarum  solutum,  Jak  s  c  h  5  agaricum  album,  0  p  p  0 1- 
zer;  saccharum  saturni ,  Skoda;  illinitiones  cum  oleo 
olivarum.  Abstineat  aeger  coena  sera,  cibi  et  potus  sint 
frigidi,  vel  tepentes,  stragula  levia,  temperatura  cubilis  non 
ultra  14°  R. 

Diarrhoea  ex  ulceribus  tuberculosis  expetit  mucilagi- 
nosa,  enemata  ex  dect.  salep,  oryzae,  hordei  perlati,  sago. 


3° 

Decocto  Arrow  Root,  spermate  ceti  et  cera.  Interne  opium 

cum  saccharo  saturni,  sago,  oryza  etc. 

f)  Haemoptysis,  si  ex  congestione  oritur,  methodo 

antiphlogistica,  depletione  locali  et  universali,  emulsione 
amygdalina,  victu  blando  parce  refrigeranti,  enematibus 
frigidis  curatur.  Si  congestiones  silent,  datui  :  sal  culi- 
naris,  fomenta  frigida  ad  pectus,  amylum  cum  aceto,  alumen, 
tormentilla,  ratanhia,  gumini  Kino,  saccharum  saturni,  secale 
cornutum  ,  ergotinum,  ipecacuanha  et  acida  mineralia. 

g)  Hydrops  ex  hydraemia  exposcit  fomenta  sicca,  in¬ 
volutiones  cum  stupa  canabina,  gossipio,  lana,  situm  hori¬ 
zontalem ,  teporem  lecti. 

h)  Erysipelas  cum  oedemate  levatur  aqua  Goulardi  et 


glacie. 

i])  Febris  periodica  Chinino  lenitur. 

k)  Stomatitis  exsudativa  exposcit  acidum  muriaticum 
cum  syrupo  mororum  vel  dauci  carotae,  acida  et  summam 
munditiem. 

lj  Iu  agone  votis  omnibus  satisfiat,  concedatui  hau¬ 
stus  vini  dulcis,  omnia  arceantur,  quae  lacessunt,  uti:  lux, 
strepitus,  valedictio  cognatis. 


I. 

Tuberculosis  acuta  a  typho  non  dignoscitur» 

II» 

Tuberculosi  jam  Orci  faucibus  proximi  dulci  laetari 
spe  salutis  ,  argumentum  morbi  nunquam  sanabilis  mihi 
videtur. 

III. 

-  Haeraoptoe  aut  sequela  aut  fons  tuberculoseos. 

IV. 


Habitus  sic  dictus  phthisicus  non  dispositionem  ad 
phthisim,  sed  potius  phthiseos  effectum  sistit. 

V. 

Auscultatio  et  percussio  absque  reliquis  symptomati¬ 
bus  objecti  vis  tuberculosim  eruere  non  valent. 

VI. 

Digitalis  purpurea  in  reconvalescentia  ex  haemoptoe 
frequentissime  primum  remediorum  occupat  locum. 

VII» 

Medicus  nil  agendo  nonnunquam  optimum  facit» 

VIII. 


Sat  frequenter  medicus  ipse  sistit  remedium. 

IX. 

Non  aetas,  sed  judicium  efficit  medicum. 

X» 

Natura  sanat ,  medicus  curat  $  hinc  multi  morbi  sanan 
tur  male  curati. 


XI. 


Hypotheses  in  medicina  non  omni  carent  utilitate» 

XII. 

Vix  falluntur  ii,  qui  sub  pneumonia  venam  tundunt, 
neque  tamen  usum  venaesectionis  saepius  spernentes  sunt 
damnandi. 

XIII. 

Venaesectionem  in  inflammationibus  non  aetas  aegri, 
sed  virium  conditio  et  symptomatum  intensitas  dirigit. 

XIV. 

Sine  diaeta  nulla  salus. 

XV. 


Auscultatio  et  percussio  etiam  in  Chirurgia  magni 


momenti. 


XVI. 


est 


Bubo  verus  et  ulcus  syphiliticum  non  differunt. 

XVII. 

Gonorrhoea  nulla  est  species  sy^philidis. 

XVIII. 

Progressus  medicinae  in  arte  diagnostica  ultimis  tem¬ 
poribus  therapiae  valde  nocuerunt. 

XIX. 

Kein  Schinerz  zwingt  den  Menschen  auf  sich  selbst 


zu  vergessen. 


XX. 


Z  s  cho  kk e. 


Der  geistvolle  Chirurg  weicht  sehr  oft  wahrend  der 
Operation  von  seinem  Operationsplane  aus  vernunftigen 
Griinden  ab. 


XXL 


Die  ubennassige  Schonung  des  Kranken  wahrend  der 
Operation  geht  gewohnlich  auf  seine  Unkosten. 

XXII. 


Nur  der  ist  ein  vollkommener  Chirurg,  der  sowohl 
die  kleinsten  ais  grossten  wundarztlichen  Verrichtungen 
mit  gleicher  Pracision  auszufiihren  versteht. 


